 దీన్ని బట్టి చూస్తే 'పెళ్ళి' అన్న రెండు అక్షరాలకి జీవితంలో చాలా ప్రాముఖ్యం ఉండటమే మంచిదని ఆలోచిస్తున్నట్టు అన్పిస్తుంది. మనదేశంలోనూ విడిపోయిన భార్యాభర్తల్ని చూస్తే వాళ్ళు ఎన్నో సమస్యలతో నలిగిపోతున్నట్టు కనిపిస్తోంది. వీటన్నింటిని చూస్తే మేరీడ్ లైఫ్ లో ఏవో కొన్ని కష్టాలున్నా ఆ లైఫ్ లో సెక్యూరిటీ ఉందని ఆ వైపే మొగ్గుతున్నారేమో అందరూ. లేకపోతే రోజూ ఇన్ని వేలమంది, ఇన్ని లక్షలమంది ఈ బంధాన్ని తగిలించుకుని, కష్టమైనా సుఖమైనా ఆ జీవితాన్నే ఎందుకు కొనసాగిస్తున్నారంటావు? 
 వంటరి జీవితంలో భవిష్యత్తు అంధకారం కనక, ఏ మొగుడో మొగుడు, కొంతయినా బతకాలన్న యావ వుంటుంది ఆ బతుకులో అన్న ఆశతోనే ఇన్నివేలమంది తిట్టుకుంటూనే, కొట్టుకుంటూనే కాపురాలు చేస్తున్నారేమోననిపిస్తుందినాకు. నీకు ఇంతగా ఎందుకు చెప్పానంటే మంచి చెడ్డలు ఆలోచించే వయసుంది నీకు. నా కథ విన్నాక ఏది మంచో ఏది చెడో నీవాలోచించగలవన్న నమ్మకంతో ఇంతగా చెపుతున్నాను. ఆ పైన నీ ఇష్టం విద్యా!" అంది నిర్మల భారంగా నిట్టూర్చి. 
 విద్య చాలాసేపు మాట్లాడలేదు. ఆలోచనల్లో పడ్డట్టు ఉండిపోయింది.
 "మరి నేను వెడతాను విద్యా! చాలా సేపయింది వచ్చి. బాగా ఆలోచించుకో.... తొందరపడకు" అంటూ భుజం తట్టి లేచింది నిర్మల. 
 "సరే ఆంటీ..... మీరన్నట్టు ఈ చదువు ఆపను. తర్వాత మీరు చెప్పినట్టే అతనికి ఒక ఛాన్సు ఇస్తాను. అప్పటికీ మారకపోతే అతని ఖర్మో, నా ఖర్మో తేలుతుందిగా!" అంది విద్య అదోలా నవ్వి. 
 "జీవితం నడిచే రైలుబండి అయితేనే మనిషి మనుగడకి అర్థం వుంటుంది విద్యా! జీవితం చేజారిపోతే ఆ తరువాత అంతకుమించిన శిక్ష మరొకటి వుండదు" అంది నిర్మల భారంగా.
 మరోవారం తరువాత ఓ ఉత్తరం పట్టుకుని వచ్చింది విద్య. "ఏమిటి విద్యా..... మీ ఆయన ఉత్తరమా? వస్తావా లేదా అని అల్టి మేటమ్ ఇచ్చారా.....?" విద్య చేతిలో ఉత్తరం చూసి నవ్వుతూ అంది నిర్మల.
 "ఆ..... అల్టిమేటం లాంటిదే...... ఇచ్చింది ఆయనకాదు - ఆయనగారి తండ్రి. మీ అమ్మాయి వెళ్ళి రెండునెలలయింది. ఆ అమ్మాయి కాపురం కావాలనుకుంటే వెంటనే పంపే ఏర్పాటు చెయ్యండి అని రాశారు. ఇదిగో - చదివి చూడండి" అంది విద్య అదోరకం విరక్తి నిస్పృహ, చిరాకు నిండిన గొంతుతో.
 విద్య మొహంలో భావం అర్థం చేసుకుంది నిర్మల.
 కవర్..... టైపు చేసిన ఉత్తరం. అంటే ముందుజాగ్రత్తతో కాపీ వుంచుకున్నారన్నమాట అనుకొంది నిర్మల. విద్య తండ్రికీ వియ్యంకుడు రాసిన ఉత్తరం అది బిజినెస్ టైప్ లో, డియర్ మిస్టర్ అన్న సంబోధనతో - 'మీ అమ్మాయి మా అబ్బాయి దగ్గర నుంచి చెప్పకుండా చెయ్యకుండా వచ్చేసి రెండు నెలలు అవుతూంది. మీ అమ్మాయికి భర్త, కాపురం కావాలనుకుంటే పదిరోజుల్లోగా రావాలి. కాని పరిస్థితుల్లో ఆ అమ్మాయికి కాపురం అక్కరలేదన్నది మాకు స్పష్టం అవుతోంది. ఆ తరువాత జరిగేదానికి మేమెంత మాత్రం బాధ్యులం కాదని ఇందుమూలంగా తెలియపరుస్తున్నాం' అన్న నాలుగు లైన్ల ఉత్తరం అది. ఉత్తరం మడతపెట్టి నిర్మల నిట్టూర్చింది....." అయితే మీ వాళ్ళు ఏం అంటున్నారు దీని గురించి?"
 "ఏం అంటారు? నాన్నగారు ఏం చెయ్యాలో తోచక తల పట్టుకున్నారు. అమ్మ మాత్రం 'అయ్యయ్యో మీరోసారి వెళ్ళి మాట్లాడిరండి. రెండు మూడు నెలల్లో పరీక్షలయ్యాక, వాళ్ళబ్బాయి ఫారిన్ నుంచి వచ్చాక వస్తుందని చెప్పండి. మెల్లగా నచ్చ చెప్పండి' అంటోంది. చిన్నన్నయ్య అయితే ఏం అక్కరలేదు. ఏం..... వాడి బాబుచేత ఎందుకు రాయించడం. పెళ్ళాం కావలిస్తే వాడే రాయొచ్చుగా? దీన్నిబట్టి తెలియడం లేదా వాడెలాంటి వాడో అంటూ ఎగిరాడు." 
 విద్య మొహం వాడి వుంది. ఈ గొడవలతో ఆ అమ్మాయి మనసెంత నలిగిపోతూందో నిర్మల అర్థం చేసుకుంది. "నీ వేమంటావు విద్యా! నీ అభిప్రాయం ఏమిటి?" సౌమ్యంగా అంది.
 విద్య దూకుడుగా తలెత్తింది.... "ఐయామ్ ఫీలింగ్ డిజ్ గస్టెడ్ విత్ ఆల్ దిస్, ఐ యామ్ ఫీలింగ్ మిజరబుల్..... ఈ వెధవ పెళ్ళి - ఈ వెధవ మొగుడు నాకొద్దు అని అనాలని, అరవాలని వుంది. వారంరోజుల ముందయితే అనడానికి అరక్షణం ఆలోచించేదాన్ని కాదు. కాని మీరు చెప్పింది విన్నాక ఏం చెయ్యాలో తోచక నాకు పిచ్చెక్కిపోతూంది ఆలోచనలతో. ఆంటీ...... అనవసరంగా మీరు నాకెందుకు మీ కథ చెప్పారు? నాకెందుకు పిరికి మందు పోశారు?" విద్య మొహం ఎర్రబడింది. కళ్లల్లో నీరు చిన్నపిల్లలా చేతులలో మొహం దాచుకుంది బాధతో, విరక్తితో. 
 "విద్యా..... ఇటు చూడు, నీవు నిజంగా అలా ఫీలవుతూంటే, ఈ సంబంధం తెంపుకోవాలంటే ఏ ఉత్తరం రాయకుండా వుంటే చాలు..... దానంతట అదే తెగిపోతుంది. ఆ తెగిపోవడం పూర్తిగా తెగిపోతే సంతోషమే. అటు ఇటు కాకుండా ఇటో ముక్క అటో ముక్క పూర్తిగా తెగకుండా మధ్యలో తాడు సగం తెగి వుండిపోతేనే చిక్కు. అతన్ని పట్టుకుని వేలాడలేక, వదలలేక త్రిశంకు స్వర్గంలో వేలాడినట్లవుతుంది నీ బతుకు అని అంతగా చెప్పాను నీకు. నీకు మనస్ఫూర్తిగా ఈ కాపురం మీద ఇంటరెస్ట్ లేకపోతే వెంటనే అతనికి రాసి పంతాలు, పట్టింపులు పెరి, జారుముడి పీటముడిగా బిగుసుకుపోయేలోగా సౌమ్యంగా కోర్టు ద్వారా విడిపోవడానికి ప్రయత్నించు. జవాబు రాయకుండా అవతలి వారిని రెచ్చగొడితే జరిగే ఫలితం నీకు తెలుసు. అంతలో నేనేదో చెప్పానని నీవు బాధపడి బుర్ర బద్దలు కొట్టుకోనక్కరలేదు. నీవు నాకు కావల్సినదానివని అలా జరగచ్చు, నీ భవిష్యత్తు జాగ్రత్త అని సూచించాను. నా కథలాగే నీ కథ జరగాలని లేదు. నీవు అదృష్టవంతురాలివయితే ఈ సంబంధం తెగతెంపులు చేసుకున్నాక ఇంకో సహృదయుడు దొరుకుతాడేమో ప్రయత్నించి చూడు. ఈ జూదంలో గెలుపు, ఓటమి రెండూ వుంటాయనుకుని ప్రయత్నించు." నిర్మల కాస్త నిష్ఠూరంగా అంది.
 ఆమె కంఠంలో తీవ్రత గుర్తించి విద్య కళ్ళు తుడుచుకుని తలెత్తి నిర్మల వంక చూసింది. "సారీ ఆంటీ...... నాకు ఈ గొడవలతో పిచ్చెక్కిపోతూంది. ఆ కోపంలో ఏదో అన్నాను. మీరు చెప్పిన కథ అంతా మా వాళ్ళకి చెప్పాను. అందుకే తొందరపడి ఏ నిర్ణయానికి రాలేకపోతున్నారు. అంతకు ముందయితే నాన్న అరక్షణం ఆలోచించకుండా జవాబు చెప్పేవారు. మీరు చెప్పండి ఆంటీ, ఇప్పుడేం చెయ్యమంటారు? ఉత్తరానికి జవాబివ్వాలా వద్దా..... ఇస్తే ఏమని ఇవ్వాలి? మీ సలహా అడిగి రమ్మన్నారు అమ్మా నాన్న." 
 "నన్నడిగితే మీ నాన్నగారు ఆ ఉత్తరాన్ని సీరియస్ గా తీసుకోనట్టు, 'అమ్మాయికి పరీక్షలింక మూడునెలలున్నాయి. ఎలాగైనా ఎమ్మే కంప్లీట్ చెయ్యాలని పట్టుదలగా వుంది. పరీక్షలయ్యాక వస్తుంది." అంటూ మీరూ జవాబు నాలుగు లైన్లతో రాయండి. అంతకంటే ఇంకేదీ ఎత్తొద్దు. అతని పేర నీవూ అలాగే నాలుగు లైన్లతో రాసి పడేసి అతనితో కాంటాక్టు తెంపుకున్నట్టు వుండకుండా నెలకో రెండు నెలలకో ఓ ఉత్తరం రాస్తుండు...... ఇది నా సలహా."
 deenni batti chuste 'pelli' anna rendu aksharaalaki jeevitamlo chala praamukhyam undatame manchidani aalochistunnattu anpistundi. manadesamloonuu vidipoyina bhaaryaabhartalni chuste vaallu enno samasyalatho naligipotunnattu kanipistondi. veetannintini chuste mareed life loo evo konni kashtalunna aa life loo security undani aa vaipe moggutunnaremo andaruu. lekapothe roojoo inni velamandi, inni lakshalamandi ee bandhaanni tagilinchukuni, kashtamaina sukhamaina aa jeevitaanne enduku konasagistunnaranta? 
 vantari jeevitamlo bhavishyattu andhakaaram kanaka, e mogudo mogudu, kontayina batakaalanna yaava vuntundi aa batukulo anna aasatone innivelamandi tittukuntune, kottukuntune kaapuraalu chestunnaremonanipi. neeku intagaa enduku cheppanante manchi cheddalu aalochinche vayasundi neeku. naa katha vinnaka edhi mancho edhi chedo neevaalochinchagalavanna nammakamtho intagaa cheputunnaanu. aa paina nee ishtam vidya!" andi nirmala bhaaramgaa nittoorchi. 
 vidya chaalaasepu matladaledu. aalochanallo paddattu undipoyindi.
 "mari nenu vedataanu vidya! chala sepayindi vachi. baga aalochinchuko.... tondarapadaku" antuu bhujam tatti lechindi nirmala. 
 "sare anty..... meerannattu ee chaduvu aapanu. tarvaata meeru cheppinatte ataniki oka chaansu istaanu. appatikee marakapothe athani kharmo, naa kharmo telutundigaa!" andi vidya adola navvi. 
 "jeevitam nadiche railubandi ayithene manishi manugadaki artham vuntundi vidya! jeevitam chejaripothe aa taruvaata antakuminchina shiksha marokati vundadu" andi nirmala bhaaramgaa.
 marovaram taruvaata oo uttaram pattukuni vachindi vidya. "emiti vidya..... mee aayana uttarama? vastava leda ani alti matem ichara.....?" vidya chetilo uttaram chusi navvutuu andi nirmala.
 "aa..... altimetam lantide...... ichindi aayanakaadu - aayanagaari tandri. mee ammai velli rendunelalayindi. aa ammai kapuram kavalanukunte ventane pampe erpaatu cheyyandi ani raasaaru. idigo - chadivi chudandi" andi vidya adorakam virakti nispruha, chiraaku nindina gontuto.
 vidya mohamlo bhavam artham chesukundi nirmala.
 kavar..... taipu chesina uttaram. ante mundujaagrattato kaapi vunchukunnarannamata anukondi nirmala. vidya tandriki viyyankudu raasina uttaram adhi bijines tipe loo, dear mister anna sambodhanatho - 'mee ammai maa abbai daggara nunchi cheppakunda cheyyakunda vachesi rendu nelalu avutuundi. mee ammayiki bharta, kapuram kavalanukunte padirojulloga ravali. kaani paristhitullo aa ammayiki kapuram akkaraledannadi maaku spashtam avutondi. aa taruvaata jarigedaaniki mementha maatram baadhyulam kaadani indumuulamgaa teliyaparustunnam' anna naalugu lainla uttaram adhi. uttaram madatapetti nirmala nittoorchindi....." ayithe mee vaallu yem antunnaru deeni gurinchi?"
 "yem antaaru? naannagaaru yem cheyyaalo thochaka tala pattukunnaru. amma maatram 'ayyayyo meerosari velli matladirandi. rendu moodu nelallo pareekshalayyaaka, vallabbai farin nunchi vachaka vastundani cheppandi. mellagaa nacha cheppandi' antondi. chinnannaiah ayithe yem akkaraledu. yem..... vaadi babucheta enduku raayinchadam. pellaam kaavaliste vade rayochuga? deennibatti teliyadam leda vadelanti vado antuu egiraadu." 
 vidya moham vaadi vundi. ee godavalatho aa ammai manasenta naligipotundo nirmala artham chesukundi. "nee vemantavu vidya! nee abhiprayam emiti?" soumyamgaa andi.
 vidya dookudugaa talettindi.... "iayam feeling diz gusted vith al dis, ai yam feeling miserable..... ee vedhava pelli - ee vedhava mogudu naakoddu ani anaalani, aravalani vundi. vaaramrojula mundayithe anadaaniki arakshanam aalochinchedaanni kaadu. kaani meeru cheppindi vinnaka yem cheyyaalo thochaka naaku picchekkipotundi aalochanalatho. anty...... anavasaramgaa meeru naakenduku mee katha cheppaaru? naakenduku piriki mandu posharu?" vidya moham errabadindi. kallallo neeru chinnapillala chetulalo moham daachukundi baadhatho, viraktitoe. 
 "vidya..... itu chudu, neevu nijamgaa alaa pheelavutuunte, ee sambandham tempukovalante e uttaram rayakunda vunte chaalu..... daanantata adhe tegipotundi. aa tegipovadam puurtigaa tegipothe santoshame. atu itu kakunda ito mukka ato mukka puurtigaa tegakunda madhyalo taadu sagam tegi vundipothene chikku. atanni pattukuni velaadaleka, vadalaleka trisanku swargamlo velaadinatlavutundi nee batuku ani antagaa cheppaanu neeku. neeku manasphoorthigaa ee kapuram meeda interest lekapothe ventane ataniki rasi pantaalu, pattimpulu peri, jarumudi peetamudigaa bigusukupoyeloga soumyamgaa kortu dwara vidipovadaaniki prayatninchu. jawabu rayakunda avatali vaarini rechagodithe jarige phalitam neeku telusu. antalo nenedo cheppaanani neevu badhapadi burra baddalu kottukonakkaraledu. neevu naaku kaavalsinadaanivani alaa jaragacchu, nee bhavishyattu jaagratta ani suuchimchaanu. naa kathalaage nee katha jaragaalani ledu. neevu adrushtavanturaalivayite ee sambandham tegatempulu chesukunnaka inko sahrudayudu dorukutademo prayatninchi chudu. ee juudamloo gelupu, otami rendoo vuntaayanukuni prayatninchu." nirmala kaasta nishtuuramgaa andi.
 aame kanthamlo teevrata gurtinchi vidya kallu tuduchukuni taletti nirmala vanka chusindi. "saarii anty...... naaku ee godavalatho picchekkipotundi. aa kopamlo edho annaanu. meeru cheppina katha antaa maa vaallaki cheppaanu. anduke tondarapadi e nirnayaaniki raalekapotunnaaru. antaku mundayithe naanna arakshanam alochinchakunda jawabu cheppevaaru. meeru cheppandi anty, ippudem cheyyamantaaru? uttaraaniki jawabivwala vadda..... iste emani ivvali? mee salaha adigi rammannaru amma naanna." 
 "nannadigithe mee naannagaaru aa uttaraanni seerius gaa teesukonattu, 'ammayiki pareekshalinka moodunelalunnaayi. elagaina emme complete cheyyaalani pattudalagaa vundi. pareekshalayyaaka vastundi." antuu meeroo jawabu naalugu lainlatho rayandi. antakante inkedee ettoddu. athani paera neevoo alaage naalugu lainlatho rasi padesi athanitho kantaktu tempukunnattu vundakunda nelako rendu nelalako oo uttaram rastundu...... idhi naa salaha."